কাজী গোলাম মাহবুব
কাজী মাহবুব আওয়ামী লীগ তথা আওয়ামী মুসলিম লীগ-এর একজন প্রতিষ্ঠাতা সদস্য। ৩০ জানুয়ারি ১৯৫২ যখন, "সর্বদলীয় কেন্দ্রীয় রাষ্ট্রভাষা কর্মীপরিষদ" প্রতিষ্ঠিত হয়, কাজী মাহবুবকে সেটার আহ্বায়ক হিসাবে নির্বাচিত করা হয়েছিল। ১৯৫২ খ্রিস্টাব্দের ২১ ফেব্রুয়ারীর আমতলা সভায় কাজী মাহবুব উপস্থিত ছিলেন এবং ১৪৪ ধারা ভঙ্গ করে সমাবেশে যোগদান করেন।‌ পরে, তিনি গ্রেফতার হন এবং এক বছর কারাগারে অতিবাহিত করেন।
আব্দুর রহিম (সংসদ সদস্য)
আব্দুর রহিম (জন্ম: ১৯৩৩ - মৃত্যু: ১৯ মার্চ, ১৯৯০) ছিলেন মুক্তিযুদ্ধের অন্যতম সংগঠক, সাবেক এমপি,এডভোকেট এবং এম.এন.এ বাংলাদেশ। তিনি শহীদ সোহরাওয়ার্দীর অনুপ্রেরণায় সক্রিয় রাজনীতিতে অংশ গ্রহন করেন। তিনি ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর । তিনি দায়িত্ব পালন করেছেন বাংলাদেশের প্রথম প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে। বাংলাদেশের সংবিধান প্রণয়নে ড. কামাল হোসেনের সাথে এডভোকেট আব্দুর রহিম কাজ করেছেন । এডভোকেট আব্দুর রহিম দীর্ঘদিন সিলেট বারের সাধারণ সম্পাদক ও সভাপতি হিসেবে দায়িত্ব পালন করেন। ১৯৭৬ সালে সিলেট জেলা আওয়ামীলীগ এর সভাপতি নির্বাচিত হয়ে আমৃত্যু (১৯৭৬-১৯৯০) এ পদে বহাল ছিলেন। এছাড়াও তিনি কেন্দ্রীয় নির্বাহী কমিটির সদস্য ছিলেন।